ประกาศคณะกรรมการกํากับหลักทรัพย์และตลาดหลักทรัพย์ที่ กร. 8/2557เรื่อง หลักเกณฑ์เกี่ยวกับการเป็นทรัสต์ของทรัสต์เพื่อกิจการเงินร่วมลงทุน\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 8 มาตรา 11 วรรคสอง มาตรา 12(3) มาตรา 13 วรรคหนึ่ง มาตรา 37(4) มาตรา 38 มาตรา 57(7) และมาตรา 58 แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2557 เป็นต้นไปข้อ ๒ ประกาศนี้ให้ใช้บังคับกับการดําเนินการที่เกี่ยวข้องกับทรัสต์เพื่อกิจการเงินร่วมลงทุนดังต่อไปนี้(1) การก่อตั้งทรัสต์ ให้เป็นไปตามหลักเกณฑ์ที่กําหนดในหมวด 1(2) การทําหน้าที่ของทรัสต์ ให้เป็นไปตามหลักเกณฑ์ที่กําหนดในหมวด 2ข้อ ๓ ในประกาศนี้"ทรัสต์" หมายความว่า ทรัสต์ที่ก่อตั้งขึ้นเพื่อประกอบกิจการเงินร่วมลงทุน"กิจการเงินร่วมลงทุน" หมายความว่า กิจการเงินร่วมลงทุนที่มีลักษณะตามที่กําหนดในประกาศคณะกรรมการกํากับหลักทรัพย์และตลาดหลักทรัพย์ ที่ กร.7/2557 เรื่อง การกําหนดประเภทธุรกรรมในตลาดทุนที่ให้ใช้ทรัสต์ได้ (ฉบับที่ 2 ) ลงวันที่ 16 มิถุนายน พ.ศ. 2557"กลุ่มบุคคลเดียวกัน" หมายความว่า บุคคลที่มีความสัมพันธ์ในลักษณะใดลักษณะหนึ่งหรือหลายลักษณะดังต่อไปนี้(1) คู่สมรสและบุตรที่ยังไม่บรรลุนิติภาวะ(2) นิติบุคคล และผู้ถือหุ้นหรือผู้เป็นหุ้นส่วนของนิติบุคคลนั้นซึ่งถือหุ้นหรือ เป็นหุ้นส่วนในนิติบุคคลดังกล่าวไม่ว่าทางตรงหรือทางอ้อมเกินกว่าร้อยละห้าสิบของจํานวนหุ้นที่จําหน่ายได้แล้วทั้งหมดหรือความเป็นหุ้นส่วนทั้งหมด(3) กองทุนส่วนบุคคลของบุคคลตาม (1) หรือ (2) แต่ทั้งนี้ มิให้รวมถึงกองทุนสํารองเลี้ยงชีพ"ผู้ลงทุนรายใหญ่" หมายความว่า ผู้ลงทุนรายใหญ่ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบันและผู้ลงทุนรายใหญ่ข้อ ๔ สํานักงาน ก.ล.ต. อาจกําหนดแนวทาง (guideline) การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสมและสอดคล้องตามประกาศนี้ และหากผู้ก่อตั้งทรัสต์ หรือทรัสต์ แล้วแต่กรณี ปฏิบัติตามแนวทางดังกล่าวแล้ว ให้ถือว่าผู้ก่อตั้งทรัสต์ หรือทรัสต์ แล้วแต่กรณี มีการปฏิบัติตามข้อกําหนดในประกาศนี้ในเรื่องที่มีการออกแนวทางนั้น หมวด 1 การก่อตั้งทรัสต์ \_\_\_\_\_\_\_\_\_\_\_\_\_\_\_\_\_\_\_ข้อ ๕ ให้บุคคลดังต่อไปนี้เป็นผู้ก่อตั้งทรัสต์เพื่อกิจการเงินร่วมลงทุนได้(1) ทรัสต์ของทรัสต์นั้น (2) ผู้ที่จะเข้าเป็นผู้จัดการทรัสต์ของทรัสต์นั้นข้อ ๖ ในกรณีผู้ก่อตั้งทรัสต์เพื่อกิจการเงินร่วมลงทุนเป็นบุคคลเดียวกันกับทรัสต์ ให้บุคคลดังกล่าวยื่นคู่ฉบับของหนังสือแสดงเจตนาก่อตั้งทรัสต์ต่อสํานักงาน ก.ล.ต. ก่อนการเสนอขายใบทรัสต์ หรือก่อนสิทธิของผู้รับผลประโยชน์ตามสัญญาก่อตั้งทรัสต์จะมีผลบังคับข้อ ๗ ห้ามมิให้ทรัสต์ก่อตั้งหรือรับเป็นทรัสต์ของทรัสต์เพื่อกิจการเงินร่วมลงทุนที่มีลักษณะอย่างใดอย่างหนึ่งดังต่อไปนี้(1) มีผู้ลงทุนรายใหญ่เป็นผู้รับประโยชน์เกินสิบราย(2) มีทรัพย์สินเริ่มแรกเป็นอย่างอื่นที่มิใช่เงินข้อ ๘ ผู้ก่อตั้งทรัสต์หรือทรัสต์จะมีส่วนได้เสียในการรับประโยชน์จากทรัสต์ที่ตนเป็นผู้ก่อตั้งทรัสต์หรือเป็นทรัสต์ได้ไม่เกินร้อยละห้าสิบของผลประโยชน์ทั้งหมดที่เกิดขึ้นจากการจัดการทรัสต์การคํานวณส่วนได้เสียในการรับประโยชน์ตามวรรคหนึ่ง ให้นับรวมส่วนได้เสียของกลุ่มบุคคลเดียวกันกับผู้ก่อตั้งทรัสต์หรือทรัสต์ด้วย หมวด 2 การทําหน้าที่ของทรัสต์ \_\_\_\_\_\_\_\_\_\_\_\_\_\_\_\_\_\_\_ ข้อ ๙ ทรัสต์ของทรัสต์เพื่อกิจการเงินร่วมลงทุนต้องปฏิบัติหน้าที่ให้เป็นไปตามหลักเกณฑ์ในหมวดนี้ และหลักเกณฑ์ขั้นต่ําตามประกาศคณะกรรมการกํากับหลักทรัพย์และตลาดหลักทรัพย์ว่าด้วยระบบงาน การติดต่อผู้ลงทุน และการประกอบธุรกิจโดยทั่วไปของทรัสต์ในกรณีที่หลักเกณฑ์ขั้นต่ําตามวรรคหนึ่งมีสาระที่ขัดหรือแย้งกับหลักเกณฑ์ในประกาศนี้ ให้ทรัสต์ปฏิบัติให้เป็นไปตามหลักเกณฑ์ในประกาศนี้เป็นสําคัญข้อ ๑๐ เพื่อประโยชน์ในการตรวจสอบและถ่วงดุลการจัดการทรัสต์เพื่อกิจการเงินร่วมลงทุน ให้ทรัสต์มอบหมายให้บุคคลอื่นเป็นผู้จัดการทรัสต์ เพื่อดูแลจัดการทรัสต์ในส่วนที่เป็นการดําเนินงานทางธุรกิจ โดยทรัสต์ต้องสามารถปฏิบัติหน้าที่ได้อย่างเป็นอิสระในการติดตาม ดูแล และตรวจสอบให้ผู้จัดการทรัสต์ดังกล่าว ดูแลจัดการทรัสต์เพื่อกิจการเงินร่วมลงทุนให้เป็นไปตามสัญญาก่อตั้งทรัสต์ และพระราชบัญญัติทรัสต์เพื่อธุรกรรมในตลาดทุน พ.ศ. 2550 ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว ข้อ ๑๑ ในกรณีที่ไม่มีผู้จัดการทรัสต์ หรือผู้จัดการทรัสต์ที่ได้รับมอบหมายตามข้อ 10ไม่สามารถปฏิบัติหน้าที่ได้ ให้ทรัสต์เข้าจัดการทรัสต์เพื่อกิจการเงินร่วมลงทุนตามความจําเป็นเพื่อป้องกัน ยับยั้ง หรือจํากัดมิให้เกิดความเสียหายอย่างร้ายแรงต่อประโยชน์ของทรัสต์หรือผู้รับประโยชน์ทั้งปวง และดําเนินการตามอํานาจหน้าที่ที่ระบุไว้ในสัญญาก่อตั้งทรัสต์และพระราชบัญญัติทรัสต์เพื่อธุรกรรมในตลาดทุน พ.ศ. 2550 ในการจัดให้มีผู้จัดการทรัสต์รายใหม่ทรัสต์ที่เข้าจัดการทรัสต์เพื่อกิจการเงินร่วมลงทุนตามวรรคหนึ่งจะมอบหมายให้บุคคลอื่นจัดการทรัสต์แทนในระหว่างนั้นก็ได้ ทั้งนี้ ภายในขอบเขต หลักเกณฑ์ และเงื่อนไขที่สัญญาก่อตั้งทรัสต์ได้ระบุไว้ข้อ ๑๒ ในการปฏิบัติหน้าที่ของทรัสต์ ให้ทรัสต์ดําเนินการดังต่อไปนี้ด้วย(1) ดูแลหรือดําเนินการให้สัญญาก่อตั้งทรัสต์มีสาระเป็นไปตามพระราชบัญญัติทรัสต์เพื่อธุรกรรมในตลาดทุน พ.ศ. 2550 ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว(2) ดูแลหรือดําเนินการให้การจัดการทรัสต์มีลักษณะเป็นการประกอบกิจการเงินร่วมลงทุนตลอดอายุของทรัสต์(3) ในกรณีที่ทรัสต์มีผู้รับประโยชน์เป็นผู้ลงทุนรายใหญ่ ต้องดูแลหรือดําเนินการให้มีผู้ลงทุนรายใหญ่ ณ ขณะใดขณะหนึ่งไม่เกินสิบราย เว้นแต่การเกินจํานวนดังกล่าวเกิดจากการได้มาทางมรดกข้อ ๑๓ ให้ทรัสต์จัดทําและส่งรายงานการลงทุนของทรัสต์ต่อสํานักงาน ก.ล.ต. ภายในสิบห้าวันนับแต่วันสิ้นรอบปีบัญชีของทรัสต์ ตามแบบ PE Trust-1 ที่จัดไว้บนเว็บไซต์ของสํานักงาน ก.ล.ต.ผู้มีอํานาจลงนาม - ประกาศ ณ วันที่ 16 มิถุนายน พ.ศ. 2557 (นายอัชพร จารุจินดา)ประธานกรรมการคณะกรรมการกํากับหลักทรัพย์และตลาดหลักทรัพย์